《和人古剑》
宋代·王令

安知岁月几经今，传记汗漫不可寻。
得自废墟埋万古，失曾飞可购千金。
客思秋水龙泉冷，士叹中原虎穴深。
好与壮夫同隐约，铁房寒涩壁尘侵。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。